বিনোদন ডেস্ক:: বাংলাদেশের সিনেমায় নারীরা এসেছে কখনো নামের উপমা হয়ে, কখনো এসেছে গল্পের সৌন্দর্যে। হাজার হাজার সিনেমার ভিড়ে নারী প্রধান গল্পের ছবি হাতে গোনা। ছবিতে নারীর উপস্থাপনও অধিকাংশ ক্ষেত্রেই নেতিবাচক। সংসার, স্বামী কিংবা কাছের পুরুষটি যতোই ত্রুটিতে পূর্ণ থাকুক, তাকে আগলে রাখতে, তার পায়ের নিচে বেহেস্ত খুঁজতে, তার করুণায় বেঁচে থাকার শিক্ষা সত্তর দশকের অনেক সিনেমাই দিয়েছে আমাদের নারীদের। সেখানে প্রতিনিধি হয়ে এসেছেন শাবানা, ববিতা, কবরী, রোজিনারা।